
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός χώρον και όρων δόμησης για ανέγερση Εκκλησίας 
(Άγιος Νικόλαος) σε περιοχή εκτός σχεδίου (427γ χερσολίβαδο) 


Κοινότητας Περάματος Ν. Ιωαννίνων. 1 

Χαρακτηρισμός χώρου και όρων δόμησης για ανέγερση Κοινοτι¬ 
κού Καταστήματος Δροσοχωρίου Ν. Ιωαννίνων.2 


Έγκριση τοπικού Ρυμοτομικού Σχεδίου στην εντός των ορίων της προ 
του έτους 1923 περιοχής οικισμού Ιβήρων Ν. Σερρών, για το 
χαρακτηρισμό χώρου για την ανέγερση Τερματικού Κέντρου του 
ΟΤΕ και καθορισμό των όρων και περιορισμών δόμησης αυτού. . 3 
Τροποποίηση του εγκεκριμένου Ρυμοτομικού Σχεδίου Νέων Κερ- 


δυλλίων Ν. Σερρών στα Ο.Τ. 29 και 30. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4856 (1) 


Καθορισμός χώρου και όρων δόμησης για ανέγερση Εκκλησίας 
(Άγιος Νικόλαος) σε περιοχή εκτός σχεδίου (427γ χερσολίβαδο) 
Κοινότητας Περάματος Ν.Ιωα,ννίΐΑου 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1. Τις διατάξεις του άρθρου 26 του Ν. 1337/83 όπως τροποποιή¬ 
θηκε με το άρθρο 8 παρ. 13 του Ν. 1512/85 και ερμηνεύτηκε με 
την αριθμ. 20/85 εγκύκλιο Δ/γή Υπουργείου Χ.Ο.Π. 

2. Το 20033/27.6.1986 έγγραφο ΤΥΔΚ με το οποίο υποβλήθηκαν 
στοΤμ. Πολ. και Π.Ε. τα απαραίτητα στοιχεία για τον υπόψη καθορισμό. 


3. Τη γενομένη αυτοψία και έρευνα που έγινε από αρμόδιους υπαλλήλους 
του Τμ. Πολ. και Π.Ε. και από την οποία προέκυψε ότι το υπόψη γήπεδο 
είναι κατάλληλο για το σκοπό για τον οποίο προορίζεται. 

4. Το άρθρο 12 του Π.Δ. 6.10.78/ΦΕΚ 538 Δ 717.10.78, αποφασί¬ 
ζουμε: 

Καθορίζουμε το γήπεδο με στοιχεία α, β, γ, δ, ε, ζ, η, θ, α όπως 
φαίνεται στο συνημμένο διάγραμμα και το οδοιπορικό σκαρίφημα 
σαν χώρο ανέγερσης Εκκλησίας Κοινότητας Περάματος και ορί¬ 
ζουμε τους παρακάτω όρους δόμησης. 

Αρτιότητα: ως έχει, Ύψος: 10,00 μέτρα. 

Κάλυψη: 10% , Συντελ. δομήσεως: . 

Απόσταση από όριαΠδ,ΟΟ μέτρα από το δρόμο κάι 10,00 μέτρα από 
τα όρια. 

Κατά τα λοιπά ισχύει ο ΓΟΚ/85. 

Η απόφαση αυτή να δημοαιευθεί στην Εφημερίδα της Κυβερνήσεως. 

Ιωάννινα, 24 Ιουλίου 1986 

Ο Νομάρχης κ.α.α. 

Ο Διευθυντής 

ΒΑΣΙΛΕΙΟΣ ΑΝΑΣΤΑΣΙΟΥ 

Αριθ. 5277 (2) 

Χαρακτηρισμός χώρου και όρων δόμησης για ανέγερση Κοινοτικού 
Καταστήματος Δροσοχωρίου Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
’ Εχοντας υπόψη: 

1. Τις ισχύούσες διατάξεις: 

α) Του Ν.Δ/τος της 17.7.1923 «περί σχεδίων πόλεων, κωμών 
κλπ» και ειδικότερα τα άρθρα 3 και 29 αυτού. 

β) Του Ν. 1337/83 και ειδικότερα το άρθρο 38 αυτού. 

γ) Του Π.Δ/τος 2.4.85 (ΦΕΚ 225Δ/85) «περί μεταβίβασης αρμοδιοτή¬ 
των στις Νομαρχίες». 

2. Την υπ’ αριθ. 20/1986 απόφαση κοινοτικού συμβουλίου Δροσο- 
χωρϊου και το σχετικό αποδεικτικό τοιχοκόλλησης με την οποία 
ζητείται ο χαρακτηρισμός τμήματος της πλατείας ως χώρος για 
ανέγερση κοινοτικού καταστήματος. 

3. Την αριθ. Σ/93/14.7.1986 γνωμοδότηση του Συμβουλίου Χ.Ο.Π., 
αποφασίζουμε: 

Τροποποιούμε το σχέδιο διανομής Δροσοχωρίου και χαρακτηρί¬ 
ζουμε τμήμα της Κοινοτικής Πλατείας σε οικοδομικό τετράγωνο 


για ανέγερση κοινοτικού καταστήματος, συγκεκριμμένα το τμήμα 
δ, λ, ν, μ, κ, α, β, γ, δ, εμβαδού 334,69 τ.μ. όπως φαίνεται στα 
συνημμένα τοπογραφικά διαγράμματα. 

Ως όροι δόμησης ορίζονται: 

1. Αρτιότητα 334,0 τ.μ. 

2. Συντελεστής δόμησης: 1,0. 

3. Ύψος: 7,50 μ. 

4. Κάλυψη 53%. 

5. Αποστάσεις από τα όρια: σε επαφή χωρίς ανοίγματα όπου δεν 
εφάπτεται το κτίριο ελάχιστη απόσταση 2,5 μετ. 

6. Επιβολή στέγης με κεραμίδια, μέγιστη κλίση 50%. 

Κατά το λοιπά ισχύει ο Γ.Ο.Κ./85 και η αριθ. ΕΠΑ 412/86 απόφασή 
μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 24 Ιουλίου 1986 
Ο Νομάρχης κ.α.α. 

Ο Διευθυντής 

ΒΑΣΙΛΕΙΟΣ ΑΝΑΣΤΑΣΙΟΥ 




^μδαδομέτροβο οικοπέδου αέμ^Ανμνα 

Αριθ. Π.Γ. 1250 (3) 

Έγκριση τοπικού Ρυμοτομικού Σχεδίου στην εντός των ορίων της προ 
του έτους 1923 περιοχής οικισμού ίβήρων Ν. Σερρών, για το 
χαρακτηρισμό χώρου για την ανέγερση Τερματικού Κέντρου του 
ΟΤΕ και καθορισμό των όρων και περιορισμών δόμησης αυτού. 

Ο ΝΟΜΑΡΧΗΣ ΣΕΡΡΩΝ 
' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικότερα 
το άρθρο 33 παρ. 2, όπως αντικαταστάθηκε με το εδάφιο 2 παρ. 
15 άρθρο 8 του Ν. 1512/1985 (ΦΕΚ 4/Α) και την Εγκύκλιο 
20/αρ. πρωτ. 6087/296/23.3.1985/Δ/νσης Κανονιστικών Ρυθ¬ 
μίσεων ΤΧΟΠ, άρθρο 8 παρ. 15. 

2. Τις διατάξεις του Π.Δ. 2/13.3.1981 (ΦΕΚ 138/Δ) και ειδικότερα 
το άρθρο 4 παρ. Ια. 

3. Το Ν.Δ. 443/1983 «περί αρμοδιότητας Νομαρχών» και την Εγκ. 
82/αρ. πρωτ. 35988/1533/22.5.1984/ΤΧΟΠ για τις αρμοδιότητες 
Νομαρχών. 

4. Τη με αριθ. 13332/21.8.1985 απόφαση του Νομάρχη Σερρών. 

5. Το με αριθ. πρωτ. 742/24.4.1986 έγγραφο του Πολεοδομι- 
κού Γραφείου Νιγρίτας με το οποίο διαβιβάζονται τα δικαιολογη- 
τικά, που προβλέπονται από το Νόμο, για την έγκριση τοπικού 


Ρυμοτομικού Σχεδίου στην εντός των ορίων της προ του 1923 
περιοχής οικισμού Ιβήρων, για το χαρακτηρισμό χώρου για την 
ανέγερση Τερματικού Κέντρου του ΟΤΕ και καθορισμό των όρων 
και περιορισμών δόμησής αυτού. 

6. Τη σχετική Εισήγηση του Πολεοδομικού Γραφείου Νιγρίτας. 

7. Τη με αριθ. 65/11/2.7.1986 ομόφωνη απόφαση του Συμβουλίου, 
ΧΟΠ, αποφασίζουμε: 

Εγκρίνουμε το χαρακτηρισμό χώρου για την ανέγερση Τερματικού 
Κέντρου του ΟΤΕ, σε οικόπεδο στα' Ιβηρα, όπως φαίνεται με στοιχεία 
Α, Β, Γ, Δ, Α στο συνημμένο τοπογραφικό διάγραμμα σε κλίμακα 
1:200 και με τους παρακάτω όρους δόμησης: 

Αρτιότητα εμβαδού: 750 τ.μ. 

Πρόσωπο οικοπέδου: 25 μ. 

Ελάχιστη απόσταση από τα όρια του οικοπέδου 4 μ. 

Κατά τα λοιπά ισχύει οΝ. 1577/1985 ΓΟΚ, όπως για εγκεκριμένο 
Ρυμοτομικό Σχέδιο και για Σ.Δ. 0,80. 

Η απόφαση αυτή να δημοσιευθεί στην Εφημερίδα της Κυβερνήσέως. 

Νιγρίτα, 31 Ιουλίου 1986 
Ο Νομάρχης 

ΠΑΝΑΓΙΩΤΗΣ ΜΑΤΡΙΔΗΣ 

Αριθ. Π.Γ. 1251 (4) 

Τροποποίηση του εγκεκριμένου Ρυμοτομικού Σχεδίου Νέων Κερδυλ- 
λίων Ν. Σερρών στα Ο.Τ. 29 και 30. 

Ο ΝΟΜΑΡΧΗΣ ΣΕΡΡΩΝ 
' Εχοντας υπόψη: 

1. Τις διατάξεις του Ν.Δ/τος 17.7.1923 «περί σχεδίων πόλεων 
κλπ» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3, 9 και 10. 

2. Τις διατάξεις του Ν. 947/1979 (ΦΕΚ 169/Α) και ειδικότερα το 
άρθρο 62 παρ. 1. 

3. Τις διατάξεις του Ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

4. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 παρ. 1. 

5. Το άρθρο 1 του Ν.Δ. 443/1983 «περί αρμοδιότητας Νομαρ¬ 
χών» και την Εγκ. 82/αρ. πρωτ. 35988/1533/22.5.1984 
ΤΧΟΠ για αρμοδιότητες Νομαρχών. 

6. Τη με αριθ. 9/1986 απόφαση του Κοινοτικού Συμβουλίου Νέων 
Κερδυλλίων με τα απαραίτητα δικαιολογητικά, που διαβιβάστηκαν με το 
έγγραφο με αριθ. 851/6.5.1986 της Κοινότητας Νέων Κερδυλλίων. 


7. Το με αριθ. 864/2.6.1986 έγγραφο του Πολεοδομικού Γραφείου 
Νιγρίτας με το οποίο διαβιβάζονται τα δικαιολογητικά που προβλέπο- 
νται από το Νόμο για την τροποποίηση του Ρυμοτομικού Σχεδίου στα 
Ο.Τ. 29 και 30. 

8. Τη σχετική εισήγηση του Πολεοδομικού Γραφείου Νιγρίτας. 

9. Τη με αριθ. 61/11/2.7.1986 ομόφωνη απόφαση του Συμβουλίου 
ΧΟΠ, αποφασίζουμε: 

Εγκρίνουμε την τροποποίηση του εγκεκριμένου Ρυμοτομικού Σχεδίου 
Νέων Κερδυλλίων στα Ο.Τ. 29 και 30, όπως φαίνεται στο συνημμένο 
τοπογραφικό διάγραμμα σε κλίμακα 1:500, με μετατόπιση της μεταξύ 
αυτών οδού, στο εσωτερικό του Ο.Τ. 29 και κατάργηση του προκηπίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Νιγρίτα, 31 Ιουλίου 1986 
Ο Νομάρχης 

ΠΑΝΑΓΙΩΤΗΣ ΜΑΤΡΙΔΗΣ 





Χασ^ιττιδου Ελευθερία 
αρχπεχτων μηχανικός 






